Alvilde Grønneberg

Alvilde Grønneberg (født 5. januar 1992 i Oslo) er en norsk friidrettsutøver, som driver med sprint. Hun representerer IK Tjalve.

Hun spilte tidligere håndball, men var plaget av skader, og begynte derfor med friidrett i 2012.Nordstrands blad - Håndballtalentet sprintet til sølv, besøkt 6. februar 2015. 

Idrettskarriere
2012
Hennes første friidrettsstevne var Maistevnet på Bækkelaget, der hun vant 100 meter på tiden 12,68 i 3 m/s motvind. Senere forbedret hun sin personlige rekord til 12,54 ved et Grand Prix-stevne på Bislett stadion, deretter til 12,19 ved et Grand Prix-stevne i Florø. Grønneberg deltok på 4 x 100 meter ved NM i stafetter 2012 i mai 2012, men Tjalve fullførte ikke øvelsen. Hun kom på 2.-plass på 100 meter ved Tyrvinglekene i juni, bak Mari Gilde Brukak.Andro Data - DNB Nor Tyrvinglekene KS 100 m finale, besøkt 7. februar 2015. Her løp hun på 12,06 med 2,1 m/s medvind. 

Ved Nordisk-Baltisk U23-mesterskap i juli deltok hun på det norske laget som kom på 2.-plass på 100 meter. De andre deltakerne på det norske laget var Siv Krakeli Sneen, Mari Gilde Brubak og Line Kloster. Hun kom på 6.-plass på 100 meter, med tiden 12,12, der finske Maria Räsänen vant. Hun deltok ved junior-NM i friidrett 2012 senere i juli, der hun kom på 2.-plass på 100 meter og 3.-plass på 200 meter.Tidens Krav - Sølv til gulljenta, besøkt 7. februar 2015. 

Ved NM i friidrett 2012 i Kristiansand i august kom hun på 2.-plass på 100 meter, kun slått av Ezinne Okparaebo. Grønneberg løp på 12,18, med 0,1 m/s motvind. På 200 meter kom hun på 5.-plass med tiden 25,26, og på 1000 meter stafett kom Tjalve på sjette- og sisteplass. 

2013
Ved NM i friidrett 2013 ble hun slått ut i semifinalen på 100 meter, med tiden 12,35 og femteplass i sitt heat. Også på 200 meter ble hun slått ut i sitt innledningsheat.Norges friidrettsforbund - Mesterskapene 2013 , besøkt 7. februar 2015. 

Hun kom på 4.-plass på 100 meter i U23-klassen ved junior-NM i friidrett 2013, der Tara Marie Norum vant. På 200 meter kom hun på 5.-plass. Ved ungdomsmesterskapet i friidrett innendørs 2013 på Steinkjer i mars kom hun på 2.-plass på 60 meter, bak Siv Krakeli Sneen. Grønneberg løp på 7,81 i finalen. På 200 meter løp hun på 26,76, som holdt til 4.-plass. Hun deltok også på Tjalves lag som kom på 2.-plass på 4 x 200 meter, i klassen 18-22 år. De andre på laget var Marte Jørgensen, Annika Tollefsen og Karoline Hansen.

2014
Hun vant 60 meter ved Skedsmolekene 2014.Norges friidrettsforbund - Skedsmolekene 2014 , besøkt 7. februar 2015. I februar 2014 deltok hun ved NM i friidrett innendørs 2014 i Stange. Her vant Tjalve 4 x 200 meter stafett, med Grønneberg, Maren Sofie Hoel Andersen, Silje Aukrust og Emma Fatu Suhonen på laget. Individuelt kom hun på 5.-plass på 60 meter, med tiden 7,72. To dager senere deltok hun også ved Tønsberg Grand Prix, der hun kom på 3.-plass på 100 meter, bak Christine Bjelland Jensen og Helene Rønningen, og hun kom på 5.-plass på 200 meter med tiden 25,54.Norges friidrettsforbund - Tønsberg Grand Prix , besøkt 7. februar 2015. 

Hun deltok også ved Ungdomsmesterskapet i friidrett innendørs i Bærum i mars, der hun vant 60 meter med tiden 7,73, foran Karin Busch og Guro Forbord Anderssen.Viikebladet - Mange i aksjon , besøkt 7. februar 2015.

Utendørs sesongåpnet hun 22. mai, ved Norwegian Grand Prix på Bislett stadion. Der løp hun inn på 12,12 på 100 meter, som er tangering av hennes personlige rekord.Nordstrands blad - Alvilde (22) tangerte «persen» sin på Bislett, besøkt 7. februar 2015. I finalen her kom hun på 5.-plass. I juni deltok hun ved den nasjonale konkurransen ved Bislett Games, der hun vant 100 meter, med samme tid som Elisabeth Slettum som kom på 2.-plass. Tiden deres var 11,86.Diamond League - Resultatarkiv , besøkt 7. februar 2015. Dette var ny personlig rekord for Grønneberg.NRK Sport - Grønneberg vant 100 meteren, besøkt 7. februar 2015.

I juli deltok hun ved nordisk-baltisk U23-mesterskap i København, der hun deltok på det norske laget som fikk sølv på 4 x 100 meter på stafett. De andre som løp for Norge var Siv Krakeli Sneen, Ida Bakke Hansen og Christine Bjelland Jensen.Norges friidrettsforbund - Fire gull, seks sølv og tre bronse, hilsen København , besøkt 7. februar 2015. Individuelt kom hun på 9.-plass på 100 meter, med tiden 12,22.Norges friidrettsforbund - Nordic-Baltic U23 Championships , besøkt 7. februar 2015.

Hun deltok ved Norwegian Grand Prix - Audun Boysen Memoria 2. august, der hun kom på 3.-plass på 200 meter.Norges friidrettsforbund - Norwegian Grand Prix - Audun Boysen Memoria, besøkt 7. februar 2015. Hun deltok også på 100 meter, men ble diskvalifisert i finalen. Ved junior-NM i friidrett 2014 i Fredrikstad senere i august vant hun 100 meter i klassen KJ22, på tiden 11,84, med 3,3 m/s medvind.Norges friidrettsforbund - Junior NM 2014 Resultatliste 08.08.2014 , besøkt 7. februar 2015. På 200 meter kom hun på 2.-plass bak Ida Bakke Hansen, med tiden 24,70.Norges friidrettsforbund - Junior NM 2014 Resultatliste 10.08.2014 , besøkt 7. februar 2015. Også her var det for sterk medvind til at tidene teller som personlige rekorder; 3 m/s.

Personlige rekorder
 Øvelse  Resultat  Dato  Sted  100 meter  11,86 sek  11. juni 2014  Oslo, Norge  200 meter  24,82 sek  11. juni 2014  Oslo, Norge  60 meter innendørs  7,72 sek  1. februar 2014  Stanger, Norge  200 meter innendørs  25,50 sek  28. februar 2014  Bærum, Norge 
 Oppdatert per 7. februar 2015.

Referanser

 Eksterne lenker 

  Profil hos Min friidrettsstatistikk
  Profil hos All-Athletics.com 

Kategori:Norske sprintere
Kategori:Norgesmestere i friidrett
Kategori:Personer fra Oslo
Kategori:Fødsler i 1992